Официално : Моловете и фитнес залите отварят врати в понеделник Остава обаче забраната на територията на МОЛ - овете да работят увеселителните и игрални зали и баровете Здравният министър издаде заповед , с която търговските центрове тип МОЛ могат да работят с клиенти от понеделник , 18 май , съобщават от правителствения пресцентър . Остава забраната на територията на МОЛ - овете да работят увеселителните и игрални зали и баровете , както и закритите търговски площи на заведения за хранене и развлечения - ресторанти , заведения за бързо обслужване , питейните заведения и кафе - сладкарници , развлекателни центрове , детски и спортни съоръжения на закрито . Изключение са заведенията за хранене в тях с открита площ и самостоятелен вход . Със същата заповед от понеделник , 18 май , дейността си могат да възстановят и фитнес залите при заетост на местата не повече от 10 човека за груповите занимания и не повече от 1 човек на 4 кв . м . площ . Със заповедта се дава възможност институциите от системата на предучилищното и училищното образование да организират обучение на ученици , оценяване и подкрепа за личностно развитие , а висшите училища да организират обучение и оценяване на студенти и на докторанти , доколкото и ако е възможно от разстояние в електронна среда чрез използване на средствата на информационните и комуникационните технологии . Изключенията от тази забрана са ясно разписани в текста на заповедта .